આ સુવિધા કદાચ વોઈસ મેસેજ મોકલનાર માટે આશિર્વાદરૂપ સાબિત થાય પરંતુ તેને રીસીવ કરનાર માટે તે માથાનો દુઃખાવો બની શકે છે. આ પાછળ કારણ એ છે કે વોઈસ મેસેજ જ્યારે તમારી પાસે ટાઈપ કરવાનો સમય ન હોય અથવાતો ટાઈપ કરવાનો કંટાળો આવતો હોય ત્યારે મોકલવામાં આવતો હોય છે. પરંતુ હવે તમારે સતત માઈક્રોફોન બટન દબાવી રાખવાનું ન હોવાથી તમે લાંબાને લાંબા મેસેજ મોકલશો જે રીસીવ કરનાર વ્યક્તિ માટે તકલીફ આપી શકે તેમ છે કારણકે એને એ આખો મેસેજ સાંભળવો પડશે, પછી તેની પાસે ટાઈમ હોય કે ન હોય. આ વાંચીને તમને કદાચ તરતજ તમારી એડ્રેસ બુકમાં રહેલો કોઈ કોન્ટેક્ટ યાદ આવી જશે જેને લાંબીલચક વાતો કરવાની આદત છે અને હવે તે તમને એટલા જ લાંબાલચક મેસેજ મોકલશે! ડરી ગયાને?